Waarskuwing vir rowwe seetoestande uitgereik - Maroela Media
Craig Lambinon, woordvoerder van die NSRI, het gesê die waarskuwing, wat deur die Suid-Afrikaanse Weerdiens uitgereik is, gaan gepaard met die volmaan-springgety wat Woensdag sy piek bereik en vir die volgende vyf tot ses dae kan voortduur.
"Die weerdiens monitor weerdata en sal sy waarskuwings daarvolgens aanpas," het Lambinon gesê.
Die springgety gaan gepaard met hoër hoogwater en laer laagwater wat kan lei tot ­sterker sleurstrome.
Die NSRI doen 'n beroep op mense wat watersport beoefen, bootvaarders, roeiers, swemmers en hengelaars om tydens stormtoestande versigtig te wees. "Hou weerwaarskuwings dop, programmeer die noodnommer 112 op jou selfoon en gaan net in of op die see as dit absoluut noodsaaklik is," het hy gesê.
Wat moet die arm vissermanne doen as hulle nie kan vis vang nie lei holle honger.
Hulle moet maar aanvaar dat die weer hom nie laat voorskryf nie, en rustig op hulle "honger holle" sit en wag dat die laagdrukstelsels wat die land tans nader, verbygaan…